Publication: Magyar Közlöny
Issue: MK-2007-52 (Year: 2007, Number: 52)
Era: 2004-2010
Section: képességéről és egységes használatáról szóló 195/2005. (IX. 22.) Korm. rendelet.
Paragraph Index: 569

163. §-ában megadott feltételek szerint vagy automatikusan mentesíti az ügyfelet az ebből származó hátrányok alól, vagy kérésére igazolást ad ki az üzemzavar tényéről. Az üzemzavarra vonatkozó információ a www.magyarorszag.hu kezdőlapján felül lenyíló menüben található; – egy óra alatt legalább 200 ezer dokumentum fogadását, bejelentkezés kezelését biztosítja; – a sikeresen feltöltött beadványokat – ha a nyomtatványkitöltő program sikeresnek minősíti a feltöltést – 1 percen belül érkeztetési számmal és időbélyegzéssel látja el és továbbítja a címzett Hatóság tárhelyére, valamint a visszaigazolást az ügyfél ideiglenes tárhelyében elhelyezi, illetve erről az értesítő e-mailt elindítja. 3.2 Üzemzavar kezelése 3.2.1 Üzemzavar fogalmi meghatározása Üzemzavarnak minősül, ha a Központi Rendszer az ügyfelek folyamatos kiszolgálását 15 percnél hosszabb ideig nem tudja biztosítani, azaz: – a nyomtatványkitöltő program aktuális verziójával készített elektronikus beadványt a Központi Rendszer tömegesen elutasítja; – a Központi Rendszer bármely okból nem képes fogadni a beadványokat; – a Központi Rendszer a befogadott beadványokról nem képes a visszaigazolásokat visszaküldeni. Jelen szabályzat szempontjából nem számít üzemzavarnak: – az üzemzavar időtartama nem éri el a 15 percet; – a címzett Hatóság informatikai rendszerének átmeneti vagy tartós működési zavara; ebben az esetben az üzenet befogadásra kerül, csak a Hatóság veszi később át; – az ügyfél által észlelt nem üzemszerű működés, ha ez az ügyfél informatikai rendszerének, illetve az internet vagy az informatikai eszközök működését biztosító környezet átmeneti vagy tartós működési zavarára vezethető vissza, függetlenül attól, hogy ez az ügyfelek milyen körét érinti; ebben az esetben a Ket. szabályai szerint a helyi szolgáltatótól lehet, illetve kell igazolást kérni a mulasztás kimentéséhez; – a nyomtatványkitöltő program vagy az elektronikus űrlapok működési hibája, ha a hiba jelentkezésének időpontjában már elérhető a kormányzati portálon vagy a címzett hatóság honlapján a program vagy az elektronikus űrlap újabb verziója, illetve a hiba nem akadályozza az űrlap beküldését. 3.2.2 Tájékoztatás üzemzavarról Üzemzavar esetén a www.magyarorszag.hu kormányzati portálon információ jelenik meg az üzemzavar kezdő és vég-időpontjáról, amit egy hónapon keresztül lehet a honlapon megtalálni. A csatlakozó hatóságokat a MeH közvetlenül tájékoztatja az üzemzavarról. Ennek megfelelően külön igazolást csak abban az esetben indokolt kérni, ha valamilyen egyedi hiba merült fel, ez azonban csak kivételesen lehet a Központi Rendszer által igazolható. 2007/52. szám 3.2.3 Üzemzavar következményei A Ket. 33. §-a értelmében az üzemzavar az ügyintézési határidőbe nem tartozik bele. Abban az esetben, ha az üzemzavar az APEH felé határidőre történő kötelezettség teljesítésében akadályozza az ügyfelet, mert az üzemzavar a határidő napján jelentkezik, akkor a határidő automatikusan – külön kérelem nélkül – egy teljes nappal elcsúsztatásra kerül. Az erre vonatkozó tájékoztatás szintén az üzemzavar információknál olvasható. (Ez a szabály kizárólag az APEH-re érvényes, a többi hatóságok esetében a Ket. alapszabálya érvényesül.) Minden más esetben – a Hatóság saját hatáskörben dönt a határidő megváltoztatásáról, de csak az üzemzavar időtartamával köteles a határidőt módosítani (amennyiben az akadályozza a határidőre történő benyújtást); – egyedi üzemzavar (dokumentum megsérülése vagy más hibajelenség esetén) az ügyfél kérelmére a MeH igazolást állít ki az üzemzavar tényéről, rögzítve az üzemzavar kezdetének és végének időpontját. A Központi Rendszer üzemeltetője a Központi Rendszer rendelkezésre állását, az üzemzavarok időpontját és időtartamát hitelesen dokumentálja. 3.2.4 Üzemzavar kezelése Az üzemzavar elhárítását a MeH azonnal megkezdi. Abban az esetben, ha az üzemzavar következményeként adatvisszaállítás szükséges, akkor megvizsgálja, hogy – az adatvisszaállítás mely időpontra lehetséges, illetve adatvesztés előfordulhatott-e, – az adatvisszaállítás érinti-e a felhasználói törzsadatokat. 3.2.4.1 Adatvesztés kezelése A Hatóság ideiglenes tárhelyét érintő adatvesztés előfordulása esetén a MeH a naplóállományok alapján az ideiglenes tárhelyre és az ügyfél elektronikus levelezési címére együttesen küldött levélben értesíti a visszaállított időpont és az üzemzavar bekövetkezési ideje között a rendszerbe bejelentkezett ügyfeleket az általuk küldött elektronikus beadványok esetleges elvesztéséről. A tényről a MeH a Hatóságokat is tájékoztatja. Az ügyfél kötelessége, hogy megismételje az elektronikus beadvány feladását, ugyanakkor a Hatóság felé kötelezettségét az első beküldés időpontjában teljesítette, ha e tényt igazoló visszaigazolás a birtokában van. Az ügyfél ideiglenes tárhelyét a MeH a legutolsó mentett állapotba állítja helyre. 3.2.4.2 Törzsadat visszaállítás Abban az esetben, ha az ügyfelek törzsadatainak visszaállítása szükséges, akkor minden bizonytalan azonosítási állapotú felhasználó jelszavát módosítja új egyszer használatos jelszóra; – a jelszavakat elküldi az ügyfelek elektronikus levelezési címére; – az ügyfél a következő bejelentkezésnél a regisztrációhoz hasonlóan az új egyszer használatos jelszóval képes bejelentkezni, majd köteles megváltoztatni a jelszavát egy általa választott jelszóra; – a jelszó változtatását követően az ügyfél a 2.2 pont rendelkezései szerint ismét használhatja a Központi Rendszer szolgáltatásait. 3.2.5 Bűncselekmény gyanúja esetén követett eljárás Abban az esetben, ha az üzemzavar feltételezhetően a hatályos jogszabályok értelmében bűncselekménynek tekinthető tevékenység következménye, a MeH büntető feljelentést tesz az illetékes nyomozó hatóságnál. A MeH a nyomozás hatékony lefolytatása érdekében a nyomozó hatóság által kért minden adatot (lásd 4.4.2 pont) a hatóság rendelkezésére bocsát. 2007/52. szám 3.3 Panaszkezelés A Hatóság és ügyfél közötti vitás ügybe a MeH csak abban az esetben vonható be, ha az információ bizonyíthatóan a Központi Rendszerbe történt beérkezés és a Hatóságnak történt átadás között sérült vagy változott meg. Ez a rendszer működési modelljéből következően a tartalom ismerete nélkül is dokumentálható. 3.3.1 Kapcsolattartás A MeH a szolgáltatás igénybevétele során felmerülő problémák orvoslására, megválaszolására, reklamációk ügyintézésére ügyfélszolgálatot üzemeltet, melyet az ügyfél telefonon, illetve levélben vagy elektronikus úton kereshet fel. Az ügyfélszolgálat adatai: Kormányzati Ügyféltájékoztató Központ (KÜK) Nyitva tartási idő: 0–24 óráig Elérhetőségek: Telefon: Magyarországról hívható kék szám (helyi díjszabással): 189 SMS: Külföldről hívható telefonszám: +36 1 371 9300 Honlap: www.magyarorszag.hu/ugyfelvonal www.ugyfelvonal.hu E-mail: 189@ugyfelvonal.hu Fax: Magyarországról: 1 371 9310 külföldről: +36 1 371 9310 Az ügyfélszolgálat lehetővé teszi az ügyfél számára, hogy – az elektronikus beadványok kezelésével kapcsolatban tájékoztatást, probléma esetén segítséget kérjen; – konkrét – hatósági ügyintézéshez kapcsolódó – panasz esetén az ügyfél a Hatóság illetékes munkatársának eléréséhez támogatást kapjon. 3.3.2 Panaszok, kifogások intézése Amennyiben az ügyfél az ügyfélszolgálat munkáját nem ítéli kielégítőnek, úgy lehetősége van levélben (cím: Budapest, Szilágyi Erzsébet fasor 11/B.) vagy elektronikus levélben (ekkugyfszolg@ekk.gov.hu) megkeresni a MeH Elektronikuskormányzat-központot, ahol panaszát az erre vonatkozó szabályok szerint kivizsgálják. 3.3.3 Késedelem Késedelemre visszavezethető vita esetén az ügyfélnek rendelkezésére áll a beadványaira a Központi Rendszer által adott visszaigazolás (lásd 2.2.5 fejezet), mellyel bizonyítja, hogy kötelességének a visszaigazolásban rögzített időpontban eleget tett. A Hatóságok a visszaigazolásban rögzített időpontot nem kérdőjelezik meg. 3.3.4 Tartalmi problémák Ha az ügyfél mindenképpen meg kíván bizonyosodni arról, hogy az általa továbbított beadvány sértetlenül érkezett-e meg a Hatósághoz, akkor jogszabály lehetővé teszi számára, hogy a Hatóság felé ezen igényét jelezze, felkérve a Hatóságot, hogy küldje vissza a befogadott beadványt. Az ügyfél kötelessége az 2007/52. szám ellenőrzés elvégzése, és eltérés esetén a megküldéstől számított három napon belül kérheti a beadvány korrekcióját. Abban az esetben, ha az elektronikus beadványt a Hatóság nem képes feldolgozni, akkor a Ket., illetve a Hatóság által meghatározott ügyrend szerint utasíthatja az ügyfelet az adatok javítására. A hibás adatszolgáltatás következményeit, az alkalmazandó szankciót a Hatóság által alkalmazott gyakorlatot a hatályos jogszabályok határozzák meg. 3.4 Tiltott tevékenységek Az ügyfél csak a személyéhez rendelt jogosultsággal tevékenykedhet a Központi Rendszerben, és a felhasználói azonosítójával végrehajtott minden tevékenységért felelősséggel tartozik. A Központi Rendszer fenntartója az ügyfél jogosulatlan tevékenysége esetén büntetőeljárás lefolytatását kezdeményezi.

Source: https://magyarkozlony.hu/hivatalos-lapok/33cb60da64569013887b64cc3e59f1d5cbdfb1a2/dokumentumok/169263699fa065547a050ed27d2aebf2886b6503/letoltes